સામાન ખાલી કરી રહેલા લોકો આવું જ કંઈક વિચારી રહ્યા હતા, ત્યાં મેદાનમાં આવી પહોંચેલા ગેસ્ટાપો પર નજર પડતાં તેઓ ગભરાઈ ગયા. પોતને મળેલા ખાસ અધિકારોને કારણે મેકૅનિકોને એ ટ્રકો લઈને ટેકરીની નીચે નદી સુધી જવાની પરવાનગી મળી હતી, એટલે નદીના પતમાં જઈને તેમણે શરાબની આખેઆખી પેટીઓ નદીમાં પધરાવી દીધી. ટ્રકમાં રાખેલી બે લાખ સિગરેટોને તો તેમણે પાવરપ્લાંટમાં એક મોટા ટ્રાન્સફોર્મરની નીચે એવી રીતે સંતાડી દીધી, જેથી પછીથી સરળતાથી બહાર કાઢી શકાય!